Purnawarman

Purnawarman panèka Rato nomer 3 bân palèng kalonta è Kraton Tarumanagara sè marènta molaè taon 395 - 434 M. Nyamana èkennal è Prasasti Ciaruteun, Prasasti Jambu, bân Prasasti Tugu.Surachmat, D., Munandar, A. A. (1991). Kisah Tarumanagara dalam naskah: laporan penelitian, 1988. Universitas Tarumanagara, UPT Penerbitan.

 Silsila Kalowarga 
Purnawarman pottrana Rajaresi Darmayawarmanguru pottrana Jayasingawarman. Maharesi Jayasingawarman, sè maddhek karaja'an. Tarumanagara panèka manto  Prabu Dewawarman VIII, rato ḍi-buḍina neng karaja'an Salakanagara. Karajaan Salakanagara marènta molaè taon 130-362 M (232 taon) kalabân èbhu kottana bâḍâ è Rajatapura, samangkèn Pandeglang. Dinasti Warman aropa'aghi panerros kraton Salakanagara. Purnawarman èlahèrraghi tangghâl 8 bagyiân petteng bulân Palguna è taon 294 Saka (16 Maret 372 Masèhi).Widya Lestari Ningsih bân Nibras Nada Nailufar. "Silsilah, Masa Pemerintahan, dan Peninggalan". Kompas. Èyaksès tangghâl 26 Ḍèsèmber 2025.

 Pamarènta'an 

 Urusân Politik 

 Èyangka' dhâddhi rato 
Ḍu taon sabellumma ramana sèḍhâ, Purnawarman èlantik mènangka rato katello' è Tarumanagara, è tangghâl 13 bulân Caitra è taon 317 Saka (12 Maret 395 M) kantos taon 356 Saka (395-434 M). Ramana, Rajaresi Darmayawarman, ambu ḍâri tahta kraton, ka'angghuy oḍi' è patapa'an sè ngalakonè manurajasunya (atapa sa'amponna toron ḍâri tahta kantos sèdhâ). Ramana, Rajaresi Darmayawarman èmakamaghi è pèngghirrâ Songay Gomati.

 Abhângon èbhu kotta kraton sè anyar 
È naska Wangsakerta, Purnawarman panèka rato katello' è Karaja'an Tarumanagara, sè marènta è antara taon 395 bân 434. Purnawarman abhângon èbhu kotta anyar è taon 397, sè bâḍâ lebbi semma' ḍâ' pasèsèr, bân ènyamaè Sundapura (Kotta Sunda). Nyama Sunda lu-ghâlluna èghuna'aghi sareng Purnawarman è taon 397 Masehi ka'angghuy nyebbhut èbhu kotta kraton sè èpaddhek. Nyama panèka saterrossa dhâddhi istilah etnis ghâbây orèng-orèng sè ngennengngè bâgiyân bârâ' Jhâbâ.

 Palèbârân wilajâ kakobâsa'an 
È ḍâlem naska Wangsakerta èsebbhut jhughân jhâ' è bâbâna pamarènta'an Purnawarman bâḍâ 48 rato wilajâ sè èbâgi ḍâri Salakanagara otabâ Rajatapura (è ḍaèra Teluk Lada, Pandeglang) kantos Purwalingga (samangkèn Purbalingga) è Jhâbâ Tengnga. Pustaka Nusantara, parwa II sarga 3 (halaman 159 - 162) Saccara tradisional, Cipamali (Kali Brebes) èyangghep mènangka bâtes kakobâsa'an para rato sè marènta Jhâbâ Bârâ' è jhâman lambâ'.

 Sombher